Mohamed Salah
<s>Mohamed Salah Hamed Mahrous Ghaly (arapski: محمد صلاح حامد محروس غالى, ; Nagrig, 15. lipnja 1992.) je egipatski nogometaš i reprezentativac koji igra na poziciji napadača i trenutno je član engleskog Liverpoola.</s>

<s>Salah je svoju profesionalnu karijeru započeo 2010. godine u rodnom gradu, igrajući za El Mokawloon u egipatskoj Premijer ligi.</s><s>Nakon dvije sezone, potpisao je za švicarski Basel za nepoznati iznos.</s><s>U Švicarskoj je odmah stekao status zvijezde, postavši švicarski prvak u debitantskoj sezoni te dobitnik nagrade za najboljeg igrača.</s><s>Njegovi nastupi privukli su pažnju engleskog Chelseaja, koji ga je 2014. godine na koncu i kupio za £11,000,000.</s><s>Ipak, u Chelseaju je igrao sporadično tako da mu je klub dozvolio posudbe u Fiorentinu i, kasnije, Romu, koja ga je na koncu otkupila za €15,000,000.</s>

<s>Nakon serije konstantnih dobrih nastupa u Rimu i važnoj ulozi u osvajanju drugog mjesta uz rekordan broj bodova tokom 2017. godine, Salah se na kraju sezone vratio u Premijer ligu, potpisavši za Liverpool za iznos od £36,900,000.</s><s>Tokom svoje druge epizode u Engleskoj, Salah je adaptirao svoju igru i od krilnog igrača postao čisti napadač, postavši tako jedan od glavnih igrača Liverpoola.</s><s>Ubrzo će oboriti klupski rekord po broju golova u debitantskoj sezoni te postati prvi igrač koji je dobio tri nagrade za igrač mjeseca u istoj sezoni.</s><s>U sezoni 2017./2018., Salah je izabran u momčad godine, igrač godine po izboru ostalih igrača i navijača, igrač godine nogometnih novinara te igrač sezone Premijer lige, osvojivši istovremeno zlatnu kopačku za 32 postignuta gola u 36 utakmica.</s>

<s>Na međunarodnoj razini, Salah je predstavljao Egipat još u omladinskim kategorijama, osvojivši broncu na U-20 Kupu nacija te sudjelovavši na FIFA U-20 Svjetskom prvenstvu te na Olimpijskim igrama 2012. godine.</s><s>Iste godine dobio je nagradu CAF-a za najperspektivnijeg mladog afričkog igrača.</s><s>Za seniorsku reprezentaciju debitirao je 2011. godine te je pomogao reprezentaciji do finala Kupa nacija 2017. godine; bio je najbolji strijelac u afričkim kvalifikacijama za FIFA Svjetsko prvenstvo 2018. (zajedno s Préjuceom Nakoulmom iz Burkine Faso), pomogavši tako svojoj reprezentaciji da se kvalificira za natjecanje.</s><s>Za svoje nastupe, Salahu je uručena nagrada za Afričkog nogometaša godine te BBC-jeva nagrada za afričkog nogometaša godine.</s><s>Također je izabiran u CAF-ovu momčad godine te idealnu momčad Afričkog kupa nacija.</s>

<s>Egipatski fudbaleri
Fudbaleri ili nogometaši Basela
Fudbaleri ili nogometaši Chelseaja
Fudbaleri ili nogometaši Fiorentine
Fudbaleri ili nogometaši Rome
Fudbaleri ili nogometaši Liverpoola</s>

